laion/Wikipedia-Exotic huggingface dataset:
Henno Meriste

Henno Meriste (kuni 30. detsembrini 1935 Gennadi Merkulov; 19. juuni 1918 Tallinn – 20. märts 1984 Tallinn) oli eesti keeleteadlane, ajakirjanik ja tõlkija. Ta õppis Prantsuse Lütseumis ning Riigi Kunsttööstuskoolis graafika ja trükinduse erialal. Aastatel 1936–1939 töötas Tallinnas litograafiakäitises. Teenis 1939–1941 sõjaväes, oli 1942–1944 sakslaste käes vangis. 1944. aasta sügisest töötas Õhtulehe tehnilise toimetaja ja vastutava sekretärina, 1945–1946 Noorte Hääle vastutava sekretärina. Aastatel 1947–1954 oli ta represseerituna vangis ja asumisel. 1954. aastast töötas ta Eesti Telegraafiagentuuri (ETA) tõlkija ja toimetajana. Ta kirjutas ka följetone ja humoreske, sealhulgas Eesti Raadio saatele "Meelejahutaja". 1958. aastast oli ta Eesti NSV Ajakirjanike Liidu keele- ja tõlkesektsiooni esimees. Ta on loonud eesti keelde uudissõnu (nt pääsla, kuukulgur, turvavöö). Ta on maetud Tallinna Metsakalmistule. Henno Meriste. Kahvatu mees ehk Mees ilma kahvata: följetone, groteske, pudemeid. Tallinn, 1966 Uno Liivaku, Henno Meriste. Kuidas seda tõlkida: järeltormatusest eestinduseni. Tallinn, 1975 Henno Meriste. Sõnamerel seilates: keeleainelised kirjutised. Tallinn, 1978 Tiiu Erelt, Rein Kull, Henno Meriste. Uudis- ja unarsõnu. Tallinn, 1985 1975 – Eesti NSV teeneline kultuuritegelane Tema poeg Jüri Meriste (1953–1994) oli samuti tõlkija. "Eesti biograafiline andmebaas ISIK". Vaadatud 24. märtsil 2023.[alaline kõdulink] Rein Kull. Henno Meriste 60. Keel ja Kirjandus 6/1978 Kalmistute register HAUDI Rahvusarhiivi fotoinfosüsteem. Henno Meriste (1968) Rahvusarhiivi fotoinfosüsteem. Henno Meriste (1975)
Delportshoop

Delportshoop on linn Lõuna-Aafrika Vabariigis Põhja-Kapimaa provintsis Frances Baardi ringkonnas Dikgatlongi vallas. Linn asub Vaali jõe kaldal. Delportshoop on asutatud 1871. aastal, linnaõigused sai 1970. aastal. Lõuna-Aafrika Vabariigi 2011. aasta rahvaloenduse andmetel oli Delportshoopi elanikest värvilisi 33,4%, mustanahalisi aafriklasi 30,9%, valgeid 2,9%, India või Aasia päritolu inimesi 1,0% ja teisi 31,9%. Tsvana keelt pidas emakeeleks 49,4% inimesi, afrikaani keelt 43,0%, inglise keelt 1,9%, suulu keelt 1,2% ja teisi keeli 4,6%. Delportshoop : Accommodation & Points Of Interest Where To Stay Delportshoop Info SA https://census2011.adrianfrith.com/place/384005 https://census2011.adrianfrith.com/place/384006
Dibeng

Dibeng on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Gamagara vallas. Dibeng on asutatud 1907. aastal, linnaõigused sai 1951. aastal. Lõuna-Aafrika Vabariigi 2011. aasta rahvaloenduse andmetel oli Dibengi elanikest mustanahalisi aafriklasi 62,16%, värvilisi 29,96%, valgeid 6,49%, India või Aasia päritolu inimesi 0,47% ja teisi 0,93%. Tsvana keelt pidas emakeeleks 48,55% inimesi, afrikaani keelt 46,08%, inglise keelt 1,42% ja suulu keelt 1,01%. https://census2011.adrianfrith.com/place/362001
Hartswater

Hartswater on linn Lõuna-Aafrika Vabariigis Põhja-Kapimaa provintsis Frances Baardi ringkonnas, Phokwane valla halduskeskus. Hartswater on asutatud 1948. aastal, linnaõigused sai 1960. aastal. Lõuna-Aafrika Vabariigi 2011. aasta rahvaloenduse andmetel oli Hartswateri elanikest mustanahalisi aafriklasi 56,33%, värvilisi 30,20%, valgeid 11,96%, India või Aasia päritolu inimesi 0,55% ja teisi 0,96%. Afrikaani keelt pidas emakeeleks 47,77%, tsvana keelt 37,88%, inglise keelt 7,84%, koosa keelt 1,79% ja sotho keelt 1,06%. Hartswater Tracks4Africa https://census2011.adrianfrith.com/place/386003
Karkams

Karkams on linn Lõuna-Aafrika Vabariigis Põhja-Kapimaa provintsis Namakwa ringkonnas Kamiesbergi vallas. Lõuna-Aafrika Vabariigi 2011. aasta rahvaloenduse andmetel oli Karkamsi elanikest värvilisi 95,21%, mustanahalisi aafriklasi 4,03%, India või Aasia päritolu inimesi 0,35% ja teisi 0,42%. Afrikaani keelt pidas emakeeleks 96,02% inimesi, tsvana keelt 1,15%, inglise keelt 0,99% ja viipekeelt 0,92%. https://census2011.adrianfrith.com/place/365011
Mothibistad

Mothibistad on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas, Joe Morolongi valla halduskeskus. Kuni 1994. aastani kuulus Mothibistad Bophuthatswana bantustani koosseisu ja seejärel kuni piirimuudatusteni 2006. aastal Loodeprovintsi koosseisus. Lõuna-Aafrika Vabariigi 2011. aasta rahvaloenduse andmetel oli Mothibistadi elanikest mustanahalisi aafriklasi 98,86%, värvilisi 0,59%, India või Aasia päritolu inimesi 0,35%, valgeid 0,01% ja teisi 0,19%. Tsvana keelt pidas emakeeleks 88,00% inimesi, inglise keelt 3,04%, ndebele keelt 1,68%, suulu keelt 1,44%, afrikaani keelt 1,36%, koosa keelt 1,31% ja sotho keelt 1,03%. https://census2011.adrianfrith.com/place/361022
Roo tänav (täpsustus)

Roo tänav on tänav mitmes Eesti linnas ja alevikus: Roo tänav Haapsalu linnas Roo tänav Kuressaare linnas Roo tänav Käina alevikus Roo tänav Maardu linnas Roo tänav Narva linnas Roo tänav Pärnu linnas Roo tänav Rakvere linnas Roo tänav Tallinna linnas Roo tänav Viljandi linnas Roo tänav Võru linnas
Linnalabor

Linnalabor on Eesti mittetulundusühing, mis tegeleb linnaruumi temaatikaga. Ühingu kontor asub Tallinnas aadressil Telliskivi tänav 60a (Telliskivi loomelinnak). Ühing loodi 2006 nime all MTÜ Urban Positive. Aastast 2016 on juhatuse liikmed järgmised: Elo Kiivet, Keiti Kljavin, Maria Derlõš ja Epp Vahtramäe. http://www.linnalabor.ee/tutvustus/ (vaadatud 11.09.2018) Koduleht
Rein Saukas

Rein Saukas (sündinud 23. mail 1947 Kadrinas) on eesti rahvaluuleteadlane, folkloori lühivormide spetsialist. Ta on uurinud vanasõnade ja mõistatuste autentsusproblemaatikat. Ta on lõpetanud Kadrina Keskkooli ning õppinud aastatel 1965–1979 Tartu Riiklikus Ülikoolis eesti keelt ja kirjandust. Osales Üliõpilaste Teaduslikus Ühingus, sh uuris Jakob Hurda folkloristlikku tegevust. Koos Tiiu Ojanurmega tehtud töö eest "Jakob Hurda folkloristlik tegevus" pälvis esimese auhinna vabariiklikul üliõpilastööde konkursil. Lõpetas 1970. aastal ülikooli eesti keele ja kirjanduse osakonna eesti rahvaluule erialal. Pärast ülikooli lõpetamist asus Saukas tööle toonasesse F. R. Kreutzwaldi nimelisse Kirjandusmuuseumi, juba 1964. aastal loodud lühivormide töörühma, mille ülesandeks oli akadeemilise väljaande "Eesti vanasõnad" koostamine. Kavandatav väljaanne oli osa Soome-Eesti ühisprojektist läänemeresoome ühisvanasõnadest. Kollektiivne töö ilmus viieköitelisena J. Hurda algatatud rahvaluulepublikatsioonide sarjas "Monumenta Estoniae Antiquae" aastail 1980–1988. 1988.–2001. aastal töötas Saukas Tartu Riikliku Ülikooli raamatukogus toimetajana ja raamatukoguhoidjana. Osales koostaja ja toimetajana "Tartu Ülikooli Raamatukogu aastaraamatute 1997–2001" (ilmusid 1998–2002) väljaandmisel ning koostas koos Mart Laari ja Ülo Tedrega juubelialbumi "Jakob Hurt 1839–1907". Samal ajal aitas ta koostada "Monumenta Estoniae Antiquae" sarja uut, eelmisega sarnast väljaannet "Eesti mõistatused". Aastatel 2002–2011 töötas ta taas kirjandusmuuseumis. Temalt on ilmunud kaks osa neljaosalisest monograafiast "Eesti mõistatuste allikalugu" (sarjas "Reetor"), töölaual ja arvutis ootavad lõpusirgele jõudnud kolmas ja neljas köide. Praegu on Saukasel vabatahtliku tööna käsil mahukas Jakob Hurda umbes 1400 kirjasaatja-kaastöölise elulugude uurimine. Rein Saukas on Emakeele Seltsi, Neeruti Seltsi ja Akadeemilise Rahvaluule Seltsi tegevliige. Rein Saukas on pärit talupidajate perest, kolmest pojast vanim. 2018 Jakob Hurda rahvuskultuuri auhind https://www.folklore.ee/tagused/nr37/uudis.pdf https://lounapostimees.postimees.ee/4644336/jakob-hurda-rahvuskultuuri-auhinna-saavad-rein-saukas-ja-tiia-allas Rein Saukas Eesti Teadusinfosüsteemis
Põliseestlased

MTÜ Põliseestlased oli Eesti mittetulundusühing, mis püüdis saada erakonnaks. MTÜ kanti Äriregistrisse septembris 2011. Mais 2018 kustutati see MTÜ Äriregistrist. MTÜ asutati Jüri Toomepuu ja Georg Kirsbergi eestvedamisel. Idee saadi Soome erakonnalt Põlissoomlased. https://www.postimees.ee/541112/poliseestlaste-liikumine-nouab-desovetiseerimist https://reporter.postimees.ee/3514173/toomepuu-tahab-luua-poliseestlaste-erakonna
Vabaduspartei

Vabaduspartei on mitme erakonna nimi: Vabaduspartei – Põllumeeste Kogu Vabaduspartei, Tõnu Trubetsky asutatud erakond Vabaduspartei (Austria) Vabaduspartei (Holland)
Friedrich Suur (1921)

Friedrich Suur (17. juuni 1921 – 24. detsember 1994) oli eesti kultuuritegelane. Õppis Leningradi Kõrgemas Ametiühingukoolis. Aastatel 1947–1951 oli ta Eesti NSV Ametiühingute Nõukogu Tartu kultuurihoone kunstiline juht, 1953. aastast kultuurihoone direktor. Tegutses ka lavastajana Eduard Vilde nimelises Tartu Rahvateatris. 1955. aastast oli ta Tartu Linna Töörahva Saadikute Nõukogu saadik, hiljem täitevkomitee administratiivkomisjoni esimees. 1960. aastate teises pooles ja 1970. aastatel töötas Eesti NSV Ametiühingute Jaan Tombi nimelise Kultuuripalee direktorina. Ta on maetud Pärnamäe kalmistule. 1964 – Eesti NSV teeneline kultuuritegelane Sirp ja Vasar, 31. jaanuar 1964 Venda Päi. E. Vilde nimelise Rahvateatri peanäitejuht 1959–1987.a. Kalmistute register HAUDI
AjaLeht

AjaLeht : Eesti Ajakirjanike Liidu teabeleht oli ajaleht, mis ilmus aastatel 1996–1999 Tallinnas. Ajalehe väljaandja oli Eesti Ajakirjanike Liit ja toimetaja Hugo Alter. Ajaleht ilmus 6 korda aastas. "ERB". AjaLeht. Originaali arhiivikoopia seisuga 13. september 2018.
Aniküla sild

Aniküla sild on maanteesild Järva maakonnas Paide linna halduspiirkonnas Mäo–Tarbja–Eivere–Korba teel (varem Tallinna–Tartu–Võru–Luhamaa maanteel). Sild ületab Vodja jõge. Sild ehitati 1949. aastal ja renoveeriti 1995. aastal. Silla pikkus on 14 m. Teeregister, vaadatud 14.01.2020.
Eesti Kunstiakadeemia Rakenduskunsti Kolledž

Eesti Kunstiakadeemia Rakenduskunsti Kolledž oli Eesti Kunstiakadeemia vene õppekeelega kolledž, mis asus Tallinnas aadressil Uus tänav 20. Kolledž tegutses aastatel 1998–2005. Academia Grata https://www.artun.ee/akadeemia/akadeemiast/ajalugu/ (vaadatud 11.09.2018) https://web.archive.org/web/20180912192308/https://www.koolitused.ee/company/info/2219/EKA_Rakenduskunsti_Kolledz (vaadatud 11.09.2018)
Staffan Kronwall

Per Staffan Kronwall (sündinud 10. septembril 1982 Järfälla vallas) on Rootsi endine jäähokimängija, kaitsja. 2002. aastal valiti ta NHL-i draft '​is Toronto Maple Leafsi poolt 285. valikuna. Karjääri alustas ta samal aastal kodumaa klubis Djurgårdens IF. Põhja-Ameerikas veetis ta suurema osa ajast American Hockey League'is mängiva Toronto Marliesi ridades, kuid sai Leafsiga mänguaega ka NFL-is ning hiljem Washington Capitalsiga ja Calgary Flamesiga. Hooajal 2010–11 mängis ta taas Djurgårdensis. Järgmine hooaeg liitus ta KHL-i klubiga Tšerepovetsi Severstal. Aastatel 2012–2020 mängis ta Jaroslavli Lokomotivis. Rootsi jäähokikoondisega tuli ta 2011. aastal maailmameistriks ja võits 2013. aastal hõbemedali. Lisaks kuulus ta Rootsi meeskonda 2018. aasta taliolümpiamängudel. Tema vanem vend Niklas Kronwall mängis aastatel 2003–2019 NHL-is Detroit Red Wingsi ridades. Profiil hockeydb.com lehel
Pampierstad

Pampierstad on linn Lõuna-Aafrika Vabariigis Põhja-Kapimaa provintsis Frances Baardi ringkonnas Phokwane vallas. Pampierstad on asutatud 1960. aastate lõpus. Kuni 1994. aastani kuulus linn Bophuthatswana bantustani koosseisu. Lõuna-Aafrika Vabariigi 2011. aasta rahvaloenduse andmetel oli Pampierstadi elanikest mustanahalisi aafriklasi 98,91%, värvilisi 0,49%, India või Aasia päritolu inimesi 0,31%, valgeid 0,02% ja teisi 0,26%. Tsvana keelt pidas emakeeleks 83,35% inimesi, inglise keelt 4,74%, koosa keelt 3,97%, afrikaani keelt 1,91%, suulu keelt 1,78%, ndebele keelt 1,51% ja sotho keelt 1,09%. Pampierstad South African History Online https://census2011.adrianfrith.com/place/386004
Adelaide (LAV)

Adelaide on linn Lõuna-Aafrika Vabariigis Ida-Kapimaa provintsis Amathole ringkonnas, Nxuba valla halduskeskus. Adelaide on asutatud Briti sõjalise tugipunktina 1834. aastal, linnaõigused sai 1896. aastal. Lõuna-Aafrika Vabariigi 2011. aasta rahvaloenduse andmetel oli Adelaide'i elanikest mustanahalisi aafriklasi 76,5%, värvilisi 18,8%, valgeid 3,5%, India või Aasia päritolu inimesi 0,5% ja teisi 0,8%. Koosa keelt pidas emakeeleks 72,3% inimesi, afrikaani keelt 22,6%, inglise keelt 3,0% ja teisi keeli 2,1%. Adelaide South African History Online https://census2011.adrianfrith.com/place/277005 https://census2011.adrianfrith.com/place/277006
Gambrinus (tehas)

Gambrinus oli 1863–1926 Tartus Emajõe tänaval tegutsenud õlletehas. 1926 ostis A. Le Coq selle õlletehase ära. https://web.archive.org/web/20180913083458/https://www.alecoq.ee/a-le-coqist/ajalugu/ (vaadatud 11.09.2018)
Sergei Andronov

Sergei Vladimirovitš Andronov (vene keeles Сергей Владимирович Андронов; sündinud 19. juulil 1989 Penzas) on Venemaa jäähokimängija, kes mängib KHL-i klubis Moskva CSKA ründajana paremäärel. Andronov alustas karjääri Togliatti Ladas. Hooajal 2009–10 liitus ta Moskva CSKA-ga. 2009. aastal valiti ta NHL-i draft '​is St. Louis Bluesi poolt 79. valikuna, kuid Põhja-Ameerikas sai ta mänguaega ainult American Hockey League'i klubide Peoria Rivermeni ja Chicago Wolvesi ridades. Moskva CSKA-s mängib ta taas alates hooajast 2014–15. Hooajal 2018–19 võitis ta klubiga Gagarini karika. 2017. ja 2019. aasta maailmameistrivõistlustel võitis ta Venemaa jäähokikoondise koosseisus pronksmedali. 2018. aasta taliolümpiamängudel võitis ta Venemaa koondisega kuldmedali. Sergei Andronov KHL.ru lehel Sergei Andronov hockeydb.com lehel
Andrus Suija

Andrus Suija (sündinud 20. aprillil 1945 Tartus) on eesti sõudja. Ta lõpetas 1964 Tartu Kaugõppe Keskkooli ja 1973 TRÜ kehakultuuriteaduskonna. Alustas treeninguid 1960 TRÜ sõudebaasis Erich Seileri juhendamisel. Võitis 1965 NSV Liidu meistrivõistlustel paarisaerulisel kahepaadil hõbeda ja 1973 NSV Liidu ametiühingute meistrivõistlustel neljapaadil kulla. 1962 ja 1963 ühepaadil NSV Liidu noortemeister. Meistersportlane (1965). Tulnud 18 korral Eesti meistriks: 1963, 1966, 1968–73 ühepaadil, 1963, 1965–66, 1969–73 paarisaerulisel kahepaadil 1972–73 paarisaerulisel neljapaadil. Töötanud 1969–79 Tartu Kalevi ja Ülikooli spordiklubi sõudetreenerina, hiljem Tartu Mart Reiniku gümnaasiumis tööõpetuse õpetajana. Eha Suija (snd Abel) on tema abikaasa, Silja Suija on nende tütar.
Presto (ettevõte)

Presto oli aastatel 1941–1959 Tartus tegutsenud ettevõte, mis muu hulgas tootis ja töötas ümber bakeliiti. 1941 Bakeliidi ja metalli ümbertöötamise artell Presto 1944–1950 Bakeliit- ja metalltoodete tööstusartell "Presto" 1951–1956 Bakeliiditööndusartell Presto 1956–1959 Bakeliittoodete vabrik Presto Aprillis-mais 1959 ühendati tehased Presto ja Elektrometall ning asutati uus tehas, Estoplast. Sissekanne Rahvusarhiivi infosüsteemis: Presto (ettevõte) (vaadatud 11.09.2018) Sissekanne Rahvusarhiivi infosüsteemis: Bakeliittoodete Vabrik Presto
Lennujaamade loend reisijate arvude järjekorras

Siin on loetletud lennujaamad liites kokku kõik reisijad, kes teatud lennujaamast lendasid, sinna maandusid või tegid seal ümberistumise. Andmed pärinevad Rahvusvaheliselt Lennujaamade Nõukogult (Airports Council International). Alates 2000. aastast on igal aastal olnud kõige rohkem reisijaid Hartsfieldi-Jacksoni Atlanta rahvusvahelises lennujaamas; kui liita kokku kõikide ühe linna lennujaamade statistika, on kõige tihedam lennureisijate liiklus Londonis. 2017. aastal oli seitsmel riigil maailma esiviiekümnes üle ühe lennujaama: Ameerika Ühendriikidel oli 15, Hiinal 10, Suurbritannial, Jaapanil, Saksamaal, Indial ja Hispaanial kõikidel kaks. Airports Council Internationali andmete järgi oli 2017. aasta loend järgmine: "2017 Annual Airport Traffic Report" (PDF). Port Authority of New York and New Jersey. 10. aprill 2018. Lk 28. Originaali (PDF) arhiivikoopia seisuga 18. oktoober 2019. Vaadatud 1. mai 2018. "List: The world's 20 busiest airports (2017)". USA TODAY (inglise). Vaadatud 2. mai 2018. "ACI reveals the world's busiest passenger and cargo airports". Airport World. 9. aprill 2018. Originaali arhiivikoopia seisuga 28. juuni 2018. Vaadatud 2. mai 2018.
Perkovits

Perkovits oli Venemaal kasutatud massiühik. Üks perkovits võrdus 10 puudaga. Tehnikaleksikon, lk. 609
FN Herstal

Fabrique Nationale Herstal, tuntud ka kui FN Herstal, Fabrique Nationale või lihtsalt FN, on 1889. aastal asutatud Belgias Herstalis tegutsev tulirelvade tootmise ettevõte, mis kuulub valdusfirmale Herstal Group, mida omakorda omab Valloonia omavalitsus. Kuulsaimate FN Herstali väljatöötatud või toodetud relvade hulka kuuluvad püstolid Browning Hi-Power ja FN Five-seven, automaadid FN FAL, FN CAL, FN FNC, FN F2000 ja FN SCAR, püstolkuulipilduja FN P90 ning kuulipildujad M2 Browning, FN MAG ja FN Minimi. "About us" (inglise keeles). FN Herstal. Vaadatud 12. september 2018.{{netiviide}}: CS1 hooldus: tundmatu keel (link) "The Herstal Group continues to grow for the fourth consecutive year and distributes a dividend of 10 million euros" (inglise keeles). Herstal Group. 8. juuni 2016. Originaali arhiivikoopia seisuga 13. september 2018. Vaadatud 12. september 2018.{{netiviide}}: CS1 hooldus: tundmatu keel (link)  FN Herstal – pildid, videod ja helifailid Wikimedia Commonsis Ametlik koduleht
Eesti maarahva kongress

Eesti maarahva kongress on aastast 1994 toimuv kongress, kus arutatakse Eesti maaelu küsimusi. I kongress toimus 3.-4. märts 1994 II kongress (erakorraline) toimus 16. novembril 1994 III kongress toimus 31. märtsil 1997 IV kongress toimus 26. mail 2001 ... Eesti maarahva IV kongress. Tartu, 2002. Lk 15-17
Brandon Bochenski

Brandon Louis Bochenski (sündinud 4. aprillil 1982 Blaine'is Minnesota osariigis USA-s) on endine Kasahstani-USA jäähokimängija (ründaja). Ta alustas jäähoki mägimist keskkoolis, kuuludes Blaine'i keskkooli meeskonda. Hooajal 2000–01 mängis ta United States Hockey League'i klubis Lincoln Stars. Järgmised kolm hooaega mängis ta Põhja-Dakota Ülikooli meeskonnas. 2001. aastal valiti ta NHL-i draft '​is Ottawa Senatorsi poolt 223. valikuna. Pärast hooaega 2003–04 sõlmis ta Senatorsiga profilepingu. Esimese profihooaja veetis ta American Hockey League'i klubis Binghamton Senators. NHL-is debüteeris ta Senatorsi meeskonnas 2005. aasta oktoobris. Hiljem mängis ta veel viies NHL-i klubis, milleks olid Chicago Blackhawks (2005–2007), Boston Bruins (2007–2008), Anaheim Ducks (2008), Nashville Predators (2008) ja Tampa Bay Lightning (2008–2010). Vahepeal mängis ta lisaks American Hockey League'i klubis Norfolk Admirals. 2010. aasta mais sõlmis ta lepingu KHL-i klubiga Astana Barõs. Hooajal 2011–12 oli ta 27 väravaga liiga tavahooaja suurim väravakütt. Kokku kogus ta 58 punkti (27 väravat, 31 väravasöötu), millega oli ta liigas neljandal kohal. Hooajal 2013–14 lõi ta tavahooajal 28 väravat, millega oli liigas teisel kohal. 2007. aastal sai USA jäähokikoondise koosseisus maailmameistrivõistlustel viienda koha. Pärast Kasahstani kodakondsuse saamist esindas ta Kasahstani jäähokikoondist, sealhulgas 2016. aasta maailmameistrivõistlustel. Ta lõpetas sportlaskarjääri pärast hooaega 2018–19. Pärast sportlaskarjääri lõppu astus Bochenski poliitikasse. 2020. aasta juunis valiti ta Põhja-Dakota linna Grand Forksi linnapeaks. "UPDATED: After Grand Forks mayoral win, Bochenski spends day sorting messages. 'It feels great,' he says". Grand Forks Herald. 10.6.2020. Vaadatud 16.10.2020 Brandon Bochenski hockeydb.com lehel
Kultuurtehniline maaparandus

Kultuurtehniline maaparandus (ka kultuurtehnika) on looduslikus seisundis oleva maa kultuuristamine. See on vanim maaparanduse viis. Kultuurtehnilise maaparanduse tööde hulka kuulub näiteks kännujuurimine, kivikoristus, puude ja võsa raadamine. Vanemal ajal toimus selline maaparandus tule ja algeliste tööriistade abil. Tavalised meetodid olid aleviljelus ja kütis. Tänapäeval kasutatakse sellise maaparanduse puhul eri traktoreid ja liikurmasinaid. Eesti maaelu entsüklopeedia (A–K), 2008. Tallinn: Eesti Entsüklopeediakirjastus. Lk 373 maaparandus "Eesti keele seletavas sõnaraamatus" (vaadatud 11.09.2018)
Mõisahoone

Mõisahoone oli mõisa pidamiseks rajatud ehitis. Mõisahooned olid osa mõisaansamblist ja niinimetatud mõisasüdame põhielemendid. Tüüpilised mõisahooned olid härrastemaja ja kõrvalhooned (ametnike elamu, tõllakuur, tall, sepikoda, aidad, veski, viina- või õlleköök), samuti karjalaudad, tööliselamud. taluhoone Eesti maaelu entsüklopeedia (L–Ü), 2009. Tallinn: Eesti Entsüklopeediakirjastus. Lk 138
Seemnevili

Seemnevili on järgmiseks külviks varutud või kasvatatav viljaseeme. Tänapäeval enamasti nõutakse, et seemnevili oleks sertifitseeritud (seemne sertifitseerimine) ja see kuuluks seemnekategooriasse E, C või TS. Eesti Seemnevilja Ühisus Eesti maaelu entsüklopeedia (L–Ü), 2009. Tallinn: Eesti Entsüklopeediakirjastus. Lk 291
Heckler & Koch

Heckler & Koch GmbH (HK) on 1948. aastal asutatud Saksa kaitsetööstusettevõte, mis tegeleb püstolite, lahingvintpüsside, püstolkuulipildujate ja granaadiheitjate tootmisega. Ettevõte asub Oberndorf am Neckari linnas Baden-Württembergi liidumaal, kuid sellel on tütarettevõtted Suurbritannias, Prantsusmaal ja Ameerika Ühendriikides. HK toodetud tulirelvade hulka kuuluvad näiteks püstolkuulipildujad MP5 ja UMP, lahingvintpüssid G3, HK417, HK33, G36 ja HK416, üldotstarbelised kuulipildujad MG5 ja HK21, enesekaitserelv MP7, püstoliseeria USP ja snaiperrelv PSG1.  Heckler & Koch – pildid, videod ja helifailid Wikimedia Commonsis Koduleht
Tõulava

Tõulava oli 1947-1993 Eestis eksisteerinud tõuaretusorganisatsioon. Tõulavad moodustati tõuseltside asemele. 1992-1993 erastati tõulavad tõuaretusühingutele. Tõulavasid oli kuus tükki: eesti mustakirju veise, eesti punase veise, suure valge sea, eesti peekonisea, hobusetõugude ja liha-villalammaste tõulava. tõuaretusnõukogu Eesti maaelu entsüklopeedia (L–Ü), 2009. Tallinn: Eesti Entsüklopeediakirjastus. Lk 391
Eesti NSV Riiklik Põllumajanduse Tootmistehnika Komitee

Eesti NSV Riiklik Põllumajanduse Tootmistehnika Komitee (enne 1978 Eesti Põllumajandustehnika, täisnimega Eesti NSV Ministrite Nõukogu Koondis Eesti Põllumajandustehnika, lühendatult EPT) oli põllumajandustehnikaga seotuga tegelev koondis Eesti NSV-s. EPT ülesannete seas oli varustada majandeid põllumajandustehnikaga, väetistega, teha maaparandustöid, toota turvast. EPT asutati 1961. aastal. EPT alluvuses oli 14 rajoonikoondist, 11 osakonda ning Tartus, Kuusalus ja Raasikul asuvad remonditehased. 1978. aastal nimetati EPT ümber Eesti NSV Riiklikuks Põllumajanduse Tootmistehnika Komiteeks. KEK MTJ TREV Eesti maaelu entsüklopeedia (A–K), 2008. Tallinn: Eesti Entsüklopeediakirjastus. Lk 115
IPhone XS

iPhone XS ja iPhone XS Max ("X" häälda "kümme"), stiliseeritud kui iPhone Xs ja iPhone Xs Max, on nutitelefonid, mida töötab välja ja müüb Apple Inc. Telefonid avalikustati 12. septembril 2018 koos iPhone XR-iga Steve Jobsi teatris Apple Parkis Cupertinos Apple'i tegevjuhi Tim Cooki poolt. Eeltellimine algas 14. septembril 2018 ja müügile tuli see 21. septembril 2018. Uuema generatsiooni telefonid iPhone XS ja XS Max on telefoni iPhone X arendused. 21. septembril 2018 jõudsid iPhone XS ja XS Max müüki Ameerika Ühendriikides, Araabia Ühendemiraatides, Austraalias, Austrias, Belgias, Guernseyl, Hiinas, Hispaanias, Hollandis, Hongkongis, Iirimaal, Mani saarel, Itaalias, Jaapanis, Jerseys, Kanadas, Mehhikos, Norras, Portugalis, Rootsis, Saksamaal, Saudi Araabias, Singapuris, Soomes, Suurbritannias, Šveitsis, Taanis, Taiwanis ja Uus-Meremaal. 28. septembril 2018 jõudsid iPhone XS ja XS Max müüki Andorras, Armeenias, Bahreinis, Bulgaarias, Eestis, Gruusias, Gröönimaal, Horvaatias, Indias, Islandil, Kataris, Kreekas, Küprosel, Leedus, Liechtensteinis, Lõuna-Koreas, Lätis, Maltal, Monacos, Omaanis, Poolas, Rumeenias, Slovakkias, Sloveenias, Tšehhis, Ungaris ja Venemaal.
EasyJet Europe

easyJet Europe Airline GmbH, stililiseeritud kui easyJet, odavlennufirma, mille peakorter asub Viinis, Austrias ja see on Briti easyJeti tütarettevõtte. Lennufirma asutati 18. juulil 2017 ja lennufirma alustas lende 20. juulil 2017. Lennufirmal on juba 113 lennukit Airbus A320 lennukite perekonnast. Lennufirma moodustati Suurbritannia otsusega Euroopa Liidust lahkuda.
Eurowings Europe

Eurowings Europe on odavlennufirma, mis on registreeritud Austrias ning mis on osa Eurowingsist, mis on omakorda osa Lufthansa Groupist. Lennufirma alustas lende 23. juunil 2016. Lennufirmal on 12 lennukit – kõik on Airbus A320 lennukiperest.